钦定古今图书集成/明伦汇编/氏族典/第412卷 > 杜洪
## 钦定古今图书集成/明伦汇编/氏族典/第412卷 > 杜洪

按《唐书杜洪传》：“洪，鄂州人，为里俳儿。乾符末，黄巢乱，
江南刺史崔绍募民强雄者为土团军，于是人人知
兵。杭州刺史路审中为董昌所拒，走客黄州。中和末，
闻绍卒，募士三千入鄂州以守。洪为州将有功，亦逐
岳州刺史居之。光启二年，安陆贼周通率兵攻审中，
审中亡去，洪乘虚入鄂，自为节度留后，僖宗即拜本”
军节度使。洪虽得节制，而附朱全忠，绝东南贡路。全
忠围凤翔，昭宗遣使者东出，道武昌，洪皆杀之。杨行
密使李神福、刘存讨洪，洪走全忠。全忠遣曹延祚救
洪，城陷，执洪及曹延祚，皆斩扬州市。